### KISKŐRÖS VÁROS POLGÁRMESTERE

### ELŐTERJESZTÉS

(a Képviselő-testület 2018. május 30-i ülésére)

**TÁRGY: GÖRDÜLŐ FEJLESZTÉSI TERV BERUHÁZÁSI TERVRÉSZÉNEK ELFOGADÁSA**

A víziközmű-szolgáltatásról szóló 2011. évi CCIX. törvény 11. § (1) bekezdése alapján az önkormányzat tulajdonában álló víziközmű-szolgáltatás hosszú távú biztosíthatósága érdekében – a fenntartható fejlődés szempontjaira tekintettel – víziközmű-rendszerenként 15 éves időtávra gördülő fejlesztési tervet kell készíteni. A teljes fejlesztési terv beruházási, felújítási, és karbantartási tervrészletből tevődik össze.

A felújítási és karbantartási tervrész műszaki tartalmának elkészítése a város víziközmű létesítményeit üzemeltető Kiskunsági Víziközmű-Szolgáltató Kft. (a továbbiakban: Szolgáltató) feladata. A beruházási tervrész elkészítése a tulajdonost, mint ellátásért felelőst terheli.

A Képviselő-testület a 144/2017. számú határozatával elfogadta a város víziközmű létesítményeinek felújítására és karbantartására vonatkozó 15 éves időtartamra szóló tervrészleteit. Az Önkormányzat beruházási tervrészletet forráshiányra tekintettel nem tervezett.

Mind az ivóvíz, mind a szennyvíz ágazat közműveit érintő rövid, közép és hosszú távú felújításokról, pótlásokról a Szolgáltató a Képviselő-testület által jóváhagyott műszaki tartalmat jóváhagyásra határidőben megküldte a Magyar Energetikai és Közmű-szabályozási Hivatal (a továbbiakban: Hivatal) részére jóváhagyásra.

A Hivatal a 2018. április 24. napján kelt határozatában kötelezte az Önkormányzatot a gördülő fejlesztési terv keretében beruházási tervrészlet készítésére.

Az Önkormányzat a gördülő fejlesztési terv rövid, közép és hosszú távú beruházási tervrészletének elkészítésével megbízta a Szolgáltatót.

Fentiek alapján javasom, hogy a Képviselő-testület járuljon hozzá a Város vízi közművagyonának határozat-tervezet mellékletét képező Gördülő fejlesztési terv részét képező beruházási tervrészének elfogadásához.

**Kiskőrös, 2018. május 22.**

**Domonyi László sk.**

**polgármester**

**HATÁROZAT - TERVEZET**

A Képviselő-testület:

1. egyetért a Kiskunsági Víziközmű-Szolgáltató Kft. által készített, határozat-tervezet 1. és 2. mellékletét képező víz és szennyvíz ágazat gördülő fejlesztési tervét képező rövid, közép és hosszú távú beruházási tervrészletével,
2. felhatalmazza a polgármestert a határozat-tervezet 1. és 2. mellékletét képező gördülő fejlesztési terv beruházási tervrészletéhez kapcsolódó jognyilatkozatok aláírására.

**Felelős:** polgármester

**Határidő:** azonnal